Bjørge Stensbøl

Bjørge Ingar Stensbøl (født i 1947) er tidligere toppidrettssjef ved Olympiatoppen, Toppidrettssenteret i Oslo.

 Karriere 

 Næringslivsleder og idrettsleder 
Stensbøl var banksjef i Sparebanken Hedmark på Kongsvinger på 1980-tallet. 

Han ble valgt til visepresident i Norges olympiske komité i 1984, og til president i skiskytterforbundet i perioden 1985–1989. Stensbøl var styremedlem og senere visepresident i Norges Olympiske Komité. Han var også styremedlem i Lillehammer Olympiske Organisasjonskomité (LOOC). I 1989 tiltrådte han som arbeidende styreformann i den nye Olympiatoppen, og ble ansatt som toppidrettssjef fra høsten 1991.75 års omtale i Aftenposten 30. november 2022 I Stensbøls tid som toppidrettssjef ble begynte de norske utøverne å dominere internasjonal toppidrett, og i 2002 inntok Norge plasseringen som nr. 3 på nasjonsstatistikken til IOK over resultatene i sommer- og vinter-OL.

I 2004 begynte Stensbøl i SAS Braathens som HR-direktør og ledet arbeidet med sammenslåingen av SAS og Braathens. Stensbøl var også leder for den norske troppen under OL i Athen. I 2006 ledet Stensbøl søknadsprosessen med å få OL til Tromsø.

Stensbøl var styreleder i Holmenkollen Skifestival (WC nordiske grener) i perioden 2014–2016.

 Bokutgivelser 
I 2010 utga han boken Makten og æren, som beskriver spillet i kulissene i norsk idrett. Høsten 2012 utga han boken Den gode prestasjonskulturen, som bl.a. omhandler overføringsverdier fra toppidrettens tenkning til næringsliv og offentlig virksomhet, og høsten 2013 utga han sammen med Arne Riise og Anne Marte Pensgaard boken Norske vinnerskaller. I 2018 utga Stensbøl, sammen med Yngve Tvedt, boken Nasjonal Prestasjonskultur.

 Etter idrettslederkarrieren 
Stensbøl har senere vært konsulent og driver organisasjons- og lederutvikling i næringslivet.Glomdalen.no (29. september 2006): Tilbake i rampelyset, hentet 5. desember 2007

 Utmerkelser 
Stensbøl ble i 2004 utnevnt til ridder av 1. klasse av St. Olavs Orden for «innsats for norsk idrett».Tildelinger - Bjørge Stensbøl - kongehuset.no I 2010 ble han tildelt Norges Skiskytterforbunds hederstegn.Oversikt over hederstildelinger i NSSF frem til 2012, Norges Skiskytterforbund.

Han fikk 2025 hedersprisen på Idrettsgallaen for sin innsats for norsk toppidrett og etableringen av Olympiatoppen sammen med Johan Kaggestad, Dag Kaas og Hans Trygve Kristiansen.

 Referanser 

 Eksterne lenker 
 Idrett.no om Stensbøl

Kategori:Norske idrettsledere
Kategori:Personer tilknyttet SAS Group
Kategori:Riddere av 1. klasse av St. Olavs Orden
Kategori:Personer fra Kongsvinger kommune